Document ID: /roh_data/filtered/fineweb-2-filterrobots_roh.jsonl.gz/31331

Gschwend ha survegnì 140 vuschs en il secund scrutini, ses cuntracandidat Urs Hasler 112 vuschs. Ralf Seelig è sa retratg suenter l'emprim scrutini.
Franz Gschwend ha experienza en l'executiva. El è stà 12 onns commember da la suprastanza communala da Laax. Il nov president da Laax ha 57 onns, viva dapi blers onns en vischnanca ed è mainafatschenta da las interpresas da fritgs e legums ecco-jäger e selva.
La vischnanca da Laax sto puspè daventar quai ch'ella era ina giada
La vischnanca da Laax stoppia puspè daventar quai ch'ella eria ina giada: curaschusa, consequenta en la realisazun ed averta per tut quai ch'è pussaivel, ha Gschwend ditg al Radio Rumantsch. Sia fermezza saja ch'el saja avert per critica ed el fetschia la lavur che vegnia surdada ad el, betg dapli e betg pli pauc.
RR novitads 06:00